Boss Level

***Boss Level*** er en amerikansk science fiction-actionfilm fra 2021 regissert av Joe Carnahan. Hovedrollen spilles av Frank Grillo, som sitter fast i en time loop. Mel Gibson, Naomi Watts og Michelle Yeoh spilte andre roller.

## Handling
Roy Pulver, en pensjonert Delta Force-soldat som nå befinner seg i Atlanta, har vært fanget i en tidsløkke, som han ikke har klart å komme seg ut av i løpet av 140 dager, Hver eneste dag våkner han klokken 07:00 hver dag, unngår en leiemorder i leiligheten sin og et angrep fra en bevæpnet mann i et helikopter utenfor vinduet hans, og deretter blir han nødt til å rømme fra leiligheten sin før den eksploderer. Han har klart å unnslippe en rekke leiemordere i løpet av morgenen, men har fremdeles ikke klart å finne ut hvordan han skal overleve et angrep klokken 12:47. Derfor våkner han tilbake i leiligheten sin neste morgen.

Dagen før Roy havnet i denne tidsløkken, hadde hans fremmedgjorte kone Jemma bedt Roy om å besøke henne hos et entreprenør-firma som heter Dynow Labs - under påskudd av et jobb-intervju. De to krangler om sønnen deres Joe, som Jemma har fått til å tro at Roy bare er en venn av familien. Når oberst Clive Ventor, lederen av Dynow Labs, oppdager Roy i nærheten av Jemmas høyt klassifiserte prosjekt, får han Roy eskortert ut. Men ikke før Jemma har fått tak i en prøve av Roys hår. I en tidsloop forsøker Roy å kontakte Jemma, men han når i stedet Ventor som forteller ham at Jemma døde i en ulykke i et laboratorium dagen før. 

Men Roy blir umiddelbart mistenksom. I en senere tidsloop oppdager han Joe når sønnen skulker skolen for å heller delta på en videospill-turnering. Roy klarer å tilbringe dagen sammen med sønnen sin, men nevner ikke at Jemma skal ha dødd. Leiemordere dukker opp for å drepe Roy. Han bruker kroppen sin for å beskytte Joe – og forteller ham, rett før han dør, at han er faren hans. Når Roy våkner igjen, innser han at leiemorderne hadde fulgt med på ham ved hjelp av en enhet i munnen hans som ble implantert av Alice, som han gikk på stevnemøte med kvelden før, som er tannpleier.

Gjennom en rekke tidslooper finner Roy omsider en metode for å fjerne sporingsenheten, og snike seg inn i Dynow Labs - hvor han dreper flere vakter og leiemordere. Men han blir alltid forhindret, og Clive Ventor avslører for Roy at Jemmas prosjekt ble kalt Osiris-spindelen - som Ventor planlegger å bruke for å sette seg selv som verdens diktator. Ventor innrømmer at han var ansvarlig for Jemmas død, etter en krangel kvelden før. Fordi Jemma hadde startet spindelen, og ingen andre vet hvordan den skal betjenes, advarer Ventor om at spindelen kommer til å ødelegge verden hvis den går for lenge.

På en annen tidsløkker forstår Roy at spindelen er oppkalt etter den egyptiske guden for etterlivet, Osiris. Roy innser at Jemma må ha plassert ham i spindelen, for å stoppe Ventor en gang for alle. Han klarer å infiltrere Dynow Labs ytterligere, og drepe Ventor. Men Roy oppdager at snikmorderne ble sendt for å drepe Joe, og han kommer for sent til å redde sønnen sin. Samtidig som Roy sørger over Joe, eksploderer Osiris-spindelen og ødelegger verden. Roy tilbringer deretter flere tidsløkker i en fortvilet tilstand. I én tidsløkke får han vite at Jemma hadde ringt Joe den morgenen, senere enn han tidligere trodde.

Så Roy bestemmer seg for å redde henne før det er for sent. Etter å ha bestemt nøyaktig tidspunkt og sted hun døde i Dynow Labs, bruker Roy den neste tidsløkken til å kapre helikopteret utenfor leiligheten hans, komme seg til Dynow Labs, drepe de ventende leiemorderne - og endelig stoppe Ventor, før Ventor rekker å drepe Jemma. Jemma forteller Roy at han må gå inn i Osiris-Spindelen for å tilbakestille den, og at han enten vil våkne opp og gjenta dagen en gang til - eller dø og forbli død. Roy kysser Jemma før han går inn i spindelen. Neste morgen våkner Roy tilbake i sengen, og sier til seg selv at han ikke skal dø når angrepene begynner.

## Skuespillere
* Frank Grillo som Roy Pulver
* Mel Gibson som oberst Clive Ventor
* Naomi Watts som Jemma Wells
* Annabelle Wallis som Alice
* Ken Jeong som Chef Jake
* Will Sasso som Brett
* Selina Lo som Guan Yin
* Meadow Williams som Pam
* Michelle Yeoh som Dai Feng
* Mathilde Ollivier som Gabrielle

## Referanser


## Eksterne lenker
*